Imagini spectaculoase cu „aproape furtuna” care a trecut aseară pe lângă Baia Mare au fost surprinse de mai mulți localnici. Un nor greu și negru a trecut razant pe lângă oraș, furtuna afectând localitățile învecinate. Oamenii au scos repede telefoanele mobile și au fotografiat fenomenul meteo.
Oamenii s-au grăbit să surprindă imaginile impesionante pe care, apoi, le-au postat pe rețelele sociale.
Prima imagine vine de la Bogdan P. și a fost postată pe rețelele sociale de Robert Cotos. Comentariile nu au întârziat să apară de la alți internauți, care au răspuns cu imagini asemănătoare.
În imaginile surprinse de la distanță sau din diferite clădiri mai înalte, se vede un nor negru, greu, din care deja se scurge ploaia.
„Demn de Școala băimăreană de pictură”, a comentat un alt internaut.
Cu toate că norii păreau să vină spre oraș, băimărenii au fost ocoliți de ploaia abundentă care s-a văzut doar de la distanță.
Astfel de fenomene meteo sunt frecvente, însă este foarte
rar să poată fi văzute și surprinse de camerele foto atât de clar.